# Ullà

Ullà és un municipi de la comarca del Baix Empordà. Pels seus terrenys corre el riu Ter i amb un sector muntanyós pel Massís del Montgrí.
Un sector al nord-est del municipi forma part del Parc Natural del Montgrí, les Illes Medes i el Baix Ter.

## Geografia

* Llista de topònims d'Ullà (Orografia: muntanyes, serres, collades, indrets..; hidrografia: rius, fonts...; edificis: cases, masies, esglésies, etc).
| Entitat de població | Habitants (2023) |
| la Roqueta | 616 |
| Ullà | 577 |
(Font: Idescat)

## Història

Va pertànyer als comtes d'Empúries i després va passar al bisbat de Girona. En el seus carrers conserva antics edificis gòtics i renaixentistes del seu passat medieval.
L'església de Santa Maria és neoclàssica sobre una altra edificació anterior romànica de 1362, amb l'advocació de Sant Andreu, de la qual es conserva una petita part de l'absis. En el seu interior es pot venerar la talla policromada de la Verge de la Fossa, romànica provinent de l'antic monestir de Santa Maria d'Ullà. Prop d'Ullà es troba l'Ermita de Santa Caterina (Torroella de Montgrí), que va ésser començada l'any 1392.

## Economia

Conreu de cereals, hortalisses i arbres fruiters, sobretot de pomers i presseguers que ha fet fundar en la població la Cooperativa dels Fructicultores de la Costa Brava.

## Demografia

Evolució demogràfica :
| 1497 | 1515 | 1553 | 1787 | 1887 | 1900 | 1920 | 1950 | 1970 | 2010 | 2023 |
| 64 | 44 | 55 | 300 | 454 | 360 | 453 | 433 | 443 | 1.019 | 1.193 |

## Festes locals

* A mitjans de juliol, Festa Major
* 10 setembre, Festa Major Petita
* El tercer diumenge d'octubre. la Festa de la Poma

## Geografia

* Ullà: és el nucli antic del municipi format pel raval de dalt i el raval de baix.
* La Roqueta: consta de la part més nova d'Ullà i la més propera a Torroella de Montgrí.

## Entitats

* El Club Futur Esport és un club esportiu d'Ullà fundat el 2010 que, tot i que neix d'un conjunt d'aficionats al ciclisme, el club vol promoure una activitat esportiva de base i amb un caràcter multidisciplinari. El club té una marcada vocació formativa, centrant la seva activitat en l'Escola Esportiva Futur Esport, mirant d'oferir una formació esportiva integral als nens i nenes, tot aprofitant el potencial de l'esport per la transmissió de valors positius. La vocació docent del club queda reflectida en l'organització d'activitats com ara la Primera jornada formativa de ciclisme infantil.

## Serveis

* Té una casa rural i restaurant amb piscina anomenada Can Junqué, que fou construïda l'any 1609.

## Referències

* ↑ «Clubs». Federació Catalana de Triatló. [Consulta: 31 març 2011].
* ↑ Diari de Girona, "La felicitat és més gran que l'èxit" a l'Escola Esportiva FuturEsport 29 de desembre de 2009, pàg 39, edició en paper
* ↑ «Èxit de la primera jornada formativa de ciclisme infantil». Federació Catalana de Ciclisme, 31-01-2011. [Consulta: 31 març 2011].

## Bibliografia

* Volum 20. La Gran Enciclopèdia en català. Barcelona, Edicions 62, 2004. ISBN 84-297-5448-2.
* Volum 13. Catalunya poble a poble. Barcelona, Edicions 62, 2006. ISBN 84-297-5801-1.

## Vegeu també

* Ermita de Santa Caterina (Torroella de Montgrí)

## Enllaços externs

* Lloc web oficial de l'Ajuntament Arxivat 2008-03-15 a Wayback Machine.
* Informació de l'Institut d'Estadística de Catalunya
* web de turisme de la Unió de Pagesos de Catalunya Arxivat 2016-03-03 a Wayback Machine.